CELEX: 32013R0451
Language: hu
Date: 2013-05-16 00:00:00
Title: A Tanács 451/2013/EU végrehajtási rendelete ( 2013. május 16. ) az afganisztáni helyzet tekintetében bizonyos személyek, csoportok, vállalkozások és szervezetek elleni korlátozó intézkedések meghozataláról szóló 753/2011/EU rendelet 11. cikke (1) és (4) bekezdésének végrehajtásáról

17.5.2013   
            
            
               HU
            
            
               Az Európai Unió Hivatalos Lapja
            
            
               L 133/1
            
         A TANÁCS 451/2013/EU VÉGREHAJTÁSI RENDELETE
   (2013. május 16.)
   az afganisztáni helyzet tekintetében bizonyos személyek, csoportok, vállalkozások és szervezetek elleni korlátozó intézkedések meghozataláról szóló 753/2011/EU rendelet 11. cikke (1) és (4) bekezdésének végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az afganisztáni helyzet tekintetében bizonyos személyek, csoportok, vállalkozások és szervezetek elleni korlátozó intézkedések meghozataláról szóló, 2011. augusztus 1-jei 753/2011/EU tanácsi rendeletre (1) és különösen annak 11. cikke (1) és (4) bekezdésére,
   mivel:
   
               (1)
            
            
               A Tanács 2011. augusztus 1-jén elfogadta a 753/2011/EU rendeletet.
            
         
               (2)
            
            
               Az Egyesült Nemzetek Biztonsági Tanácsának az 1988 (2011) ENSZ BT-határozat 30. pontja alapján létrehozott bizottsága 2013. április 16-án és április 22-én naprakésszé tette és módosította a korlátozó intézkedések hatálya alá tartozó személyek, csoportok, vállalkozások és szervezetek jegyzékét.
            
         
               (3)
            
            
               A 753/2011/EU rendelet I. mellékletét ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   A 753/2011/EU rendelet I. melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. május 16-án.
      
         
            a Tanács részéről
         
         
            az elnök
         
         R. QUINN
      
   
   
      (1)  HL L 199., 2011.8.2., 1. o.
   
      MELLÉKLET
      I.   Az alábbi bejegyzést fel kell venni a 753/2011/EU rendelet I. mellékletében található jegyzékbe
      
      A.   A Talibánnal összeköttetésben álló személyek
      
      
                  1.
               
               
                  
                     Adam Khan Achekzai (alias:
                     a) Maulavi Adam Khan; b) Maulavi Adam)
                  
                     Titulusa: maulaví. Születési ideje: a) 1970; b) 1972; c) 1971; d) 1973; e) 1974; f) 1975. Születési helye: Kandahár tartomány, Afganisztán. Címe:Chaman körzet, Beludzsisztán tartomány, Pakisztán. Állampolgársága: pakisztáni. Egyéb információ: a) rögtönzött robbanószerkezeteket gyárt és segíti a Talibán tevékenységét; b) 2010 közepén a tálib mozgalomnak az afganisztáni Bádgis tartományért felelős tagja; c) korábban a tálib mozgalom Szaripul és Szamangán tartományokért (Afganisztán) felelős tagja; d) Kandahár tartományban (Afganisztán) tálib katonai parancsnokként részt vett öngyilkos merényletek megszervezésében a szomszédos tartományokban; e) kapcsolatban áll Abdul Samad Achekzaival.
                  
                     Az ENSZ általi jegyzékbe vétel időpontja: 2013.4.16.
                  
                     A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
                  
                  Adam Khan Achekzai 2013. április 16-án került jegyzékbe vételre a 2082 (2012) sz. határozat 2. pontja értelmében, a jegyzékben szereplő személyek és más, a Talibánnal összeköttetésben álló, Afganisztánban a békét, a stabilitást és a biztonságot veszélyeztető személyek, csoportok, vállalkozások és szervezetek által, azokkal együttműködve, a nevükben vagy a javukra elkövetett cselekmények vagy tevékenységek finanszírozásában, tervezésében, lehetővé tételében, előkészítésében, illetve elkövetésében való részvétel, illetve egyéb támogatás nyújtása miatt bármelyikük cselekményeihez, illetve tevékenységeihez.
                  Adam Khan Achekzai rögtönzött robbanószerkezeteket (IED) gyárt, és segíti a Talibán tevékenységét. 2012-es információk szerint Adam IED-ket készített és kb. 150 IED-készítőt képzett ki a Talibán támogatására. 2010 végén Adam katonai vezető volt a tálib mozgalomban, az IED-k és a robbanóanyaggal felszerelt mellények gyártásáért volt felelős. Abdul Samad Achekzainak, a Talibánnak az IED-kkel kapcsolatos tevékenységek megszervezéséért felelős tagjának volt a helyettese, és ebben a minőségében a hálózat beszerzési tevékenységeit koordinálta.
                  Az IED-kkel kapcsolatos tevékenységek szervezésével kapcsolatos feladatain túl Adam más vezetői posztokat is betöltött a Talibánban. 2010 közepén a Talibán Bádgis tartománybeli (Afganisztán) vezetőjének nevezték ki. Adam továbbá a Talibán Szaripul és Szamangán tartománybeli (Afganisztán) vezetője is volt. Kandahár tartományban (Afganisztán) tálib katonai vezetőként Adam részt vett öngyilkos merényletek megszervezésében a szomszédos tartományokban.
               
            II.   A 753/2011/EU rendelet I. mellékletében foglalt jegyzéknek az alábbi személyekre vonatkozó bejegyzései helyébe a következő bejegyzések lépnek
      
      A.   A Talibánnal összeköttetésben álló személyek
      
      
                  1.
               
               
                  
                     Abdul Latif Mansur (alias:
                     a) Abdul Latif Mansoor; b) Wali Mohammad)
                  
                     Titulusa: maulaví. A jegyzékbe vétel oka: a tálib rezsim mezőgazdasági minisztere. Születési ideje: 1968 körül. Születési helye: a) Zurmat körzet, Paktia tartomány, Afganisztán; b) Garda Saray körzet, Paktia tartomány, Afganisztán. Állampolgársága: afgán. Egyéb információ: a) 2007 májusában a mirámsáhi tálib súra tagja; b) 2012 végén Logar tartomány tálib árnyékkormányzója; c) feltételezett tartózkodási helye az afganisztáni–pakisztáni határvidék; d) a sahak törzs (Ghilzaí) tagja.
                  
                     Az ENSZ általi jegyzékbe vétel időpontja:2001.1.31.
                  
                     A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
                  
                  Abdul Latif Mansur 2007 májusában a tálib „mirámsáhi tanács” tagja volt. 2009-ben az afganisztáni Nangarhár tartomány tálib árnyékkormányzója, 2009 közepén pedig a tálib politikai bizottság vezetője. 2010 májusában magas rangú tálib parancsnok volt Kelet-Afganisztánban.
               
            
                  2.
               
               
                  
                     Mohammad Naim Barich Khudaidad (alias:
                     a) Mullah Naeem Barech; b) Mullah Naeem Baraich; c) Mullah Naimullah; d) Mullah Naim Bareh; e) Mohammad Naim; f) Mullah Naim Barich; g) Mullah Naim Barech; h) Mullah Naim Barech Akhund; i) Mullah Naeem Baric; j) Naim Berich; k) Haji Gul Mohammed Naim Barich; l) Gul Mohammad; m) Haji Ghul Mohammad; n) Gul Mohammad Kamran; o) Mawlawi Gul Mohammad)
                  
                     Titulusa: molla. A jegyzékbe vétel oka: polgári légiforgalmi miniszterhelyettes a tálib rezsim alatt. Születési ideje: 1975 körül. Születési helye: a) Lakhi falu, Hazarjuft térség, Garmsir körzet, Helmand tartomány, Afganisztán; b) Laki falu, Garmsir körzet, Helmand tartomány, Afganisztán; c) Lakari falu, Garmsir körzet, Helmand tartomány, Afganisztán; d) Darvishan, Garmsir körzet, Helmand tartomány, Afganisztán; e) De Luy Wiyalah falu, Garmsir körzet, Helmand tartomány, Afganisztán. Állampolgársága: afgán. Egyéb információ: a) 2010 márciusában a tálib katonai bizottság tagja; b) feltételezett tartózkodási helye az afganisztáni–pakisztáni határvidék; c) a barich törzs tagja.
                  
                     Az ENSZ általi jegyzékbe vétel időpontja: 2001.2.23.
                  
                     A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
                  
                  Mohammad Naim a tálib „Gerdi Jangal tanács” tagja. Akhtar Mohammad Mansour Shah Mohammednek, a tálib vezetőségi tanács prominens alakjának egykori helyettese. Egy katonai bázist irányít az afganisztáni–pakisztáni határvidéken.
               
            
                  3.
               
               
                  
                     Din Mohammad Hanif (alias:
                     a) Qari Din Mohammad; b) Iadena Mohammad)
                  
                     Titulusa: qari. A jegyzékbe vétel oka: a) a tálib rezsim tervezési minisztere; b) a tálib rezsim felsőoktatási minisztere. Születési ideje: a) 1955 körül; b)1969.1.1. (Iadena Mohammad-ként). Születési helye: a) Shakarlab falu, Yaftali Pain körzet, Badakhsán tartomány, Afganisztán; b) Badakhsán (Iadena Mohammad-ként). Állampolgársága: afgán. Útlevélszáma: OA 454044 (Iadena Mohammad-ként). Egyéb információ: a) a legfelsőbb tálib tanácsnak a Takhár és Badakhsán tartományokért felelős tagja; b) feltételezett tartózkodási helye az afganisztáni–pakisztáni határvidék.
                  
                     Az ENSZ általi jegyzékbe vétel időpontja: 2001.1.25.
               
            
                  4.
               
               
                  
                     Abdul Jabbar Omari (alias:
                     a) Mullah Jabar; b) Muawin Jabbar)
                  
                     Titulusa: maulaví. A jegyzékbe vétel oka: Baghlán tartomány (Afganisztán) kormányzója a tálib rezsim alatt. Születési ideje: 1958 körül. Születési helye: Zábul tartomány, Afganisztán. Állampolgársága: afgán. Egyéb információ: a hottak törzs tagja.
                  
                     Az ENSZ általi jegyzékbe vétel időpontja:2001.2.23.
                  
                     A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
                  
                  Abdul Jabbar Omari – 2008 júniusában – Amir Khan Haqqani helyetteseként dolgozott, valamint egy fegyveres csoport parancsnoka volt a Zábul tartománybeli Siuri körzetben. 2008 júniusában a tálib vezetőség kinevezte Zábul tartomány árnyékkormányzójává, hogy ezzel is erősödjön a tálib tevékenység a térségben.
               
            
                  5.
               
               
                  
                     Mohammad Shafiq Ahmadi Fatih Khan (alias: Mohammad Shafiq Ahmadi)
                  
                     Titulusa: molla. A jegyzékbe vétel oka: a tálib rezsim idején Szamangán tartomány kormányzója. Születési ideje: 1956–1957. Születési helye: Charmistan falu, Tirin Kot körzet, Uruzgán tartomány, Afganisztán. Állampolgársága: afgán. Egyéb információ: a) 2012 végén Uruzgán tartomány tálib árnyékkormányzója; b) a hottak törzs tagja.
                  
                     Az ENSZ általi jegyzékbe vétel időpontja: 2001.2.23.
               
            
                  6.
               
               
                  Shahabuddin Delawar
                  
                     Titulusa: maulaví. A jegyzékbe vétel oka: a Legfelsőbb Bíróság helyettes bírája a tálib rezsim alatt. Születési ideje: a) 1957; b) 1953. Születési helye: Logar tartomány, Afganisztán. Állampolgársága: afgán. Útlevélszáma: OA296623 számú afganisztáni útlevél. Egyéb információ: a)1998. szeptember 25-ig a rijádi (Szaúd-Arábia) tálib nagykövetség helyettes vezetője; b) feltételezett tartózkodási helye az afganisztáni–pakisztáni határvidék.
                  
                     Az ENSZ általi jegyzékbe vétel időpontja:2001.2.23.
               
            
                  7.
               
               
                  
                     Sirajuddin Jallaloudine Haqqani (alias:
                     a) Siraj Haqqani; b) Serajuddin Haqani; c) Siraj Haqani; d) Saraj Haqani; e) Khalifa)
                  
                     A jegyzékbe vétel oka: Na’ib Amir (parancsnokhelyettes). Címe: a)Kela környéke/Danda környéke, Mirámsáh, Észak-Vazirisztán, Pakisztán; b)Manba’ul uloom Madrasza, Mirámsáh, Észak-Vazirisztán, Pakisztán; c)Dergey Manday Madrasza, Mirámsáh, Észak-Vazirisztán, Pakisztán. Születési ideje: 1977–1978 körül. Születési helye: a) Danda, Mirámsáh, Észak-Vazirisztán, Pakisztán; b) Srana falu, Garda Saray körzet, Paktia tartomány, Afganisztán; c) Neka körzet, Paktika tartomány, Afganisztán; d) Khoszt tartomány, Afganisztán. Állampolgársága: afgán. Egyéb információ: a) 2012 vége óta a Haqqani-hálózat vezetője; b) Jallaloudine Haqani fia; c) az afganisztáni Paktia tartománybeli Garda Saray-i Zardan törzs Sultan Khel nevű ágához tartozik; d) feltételezett tartózkodási helye az afganisztáni–pakisztáni határvidék.
                  
                     Az ENSZ általi jegyzékbe vétel időpontja:2007.9.13.
                  
                     A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
                  
                  Sirajuddin Jallaloudine Haqqani a Haqqani-hálózat egyik legnevesebb, legbefolyásosabb, legkarizmatikusabb és legtapasztaltabb vezetője, és 2004 óta egyik fő műveleti parancsnoka. Ez a harcosokból álló hálózat mind a Talibánnal, mind pedig az al-Kaidával közeli kapcsolatban áll.
                  Sirajuddin Haqqani hatalma és tekintélye nagyrészt onnan ered, hogy édesapja Jalaluddin Haqqani, a tálib rezsim egykori minisztere, aki tálib katonai parancsnok is volt, továbbá az al-Kaida és a tálibok között közvetített az afganisztáni–pakisztáni határ mindkét oldalán. Az alatt az idő alatt, amíg a tálib rezsim minisztere volt, Jalaluddin Haqqani igen szoros kapcsolatot alakított ki az al-Kaidával.
                  Sirajuddin Haqqani szoros kötelékeket ápol a tálibokkal, akiktől pénzt kap az általa irányított műveletekhez. Tevékenységéhez ezenkívül számos egyéb csoporttól és személytől, többek között drogbáróktól kap pénzt. Sirajuddin Haqqani az afganisztáni terrorcselekmények egyik fő elkövetője, és támogatja a pakisztáni Szövetségi Irányítású Törzsi Területeken végzett tevékenységeket is. A tálibokhoz fűződő kapcsolatait 2006 májusában Dádullah molla hozta nyilvánosságra. Az akkoriban egyik legjelentősebb tálib katonai parancsnok kijelentette, hogy együtt dolgozott Sirajuddin Haqqanival, és közösen terveztek meg műveleteket. Kapcsolatokat ápol Jaish-i-Mohammeddel is.
                  Sirajuddin Haqqani tevékenyen részt vesz a Nemzetközi Biztonsági Támogató Erők (ISAF), valamint afgán hivatalnokok és civilek elleni támadások megtervezésében és végrehajtásában, főként Afganisztán keleti és déli régióiban. Emellett rendszeresen toboroz és küld fegyvereseket Afganisztán Khoszt, Paktia és Paktika tartományaiba.
                  Sirajuddin Haqqaninak szerepe volt a 2007. június 18-án Kabulban a rendőrakadémia egy busza ellen irányuló öngyilkos bombamerényletben, amely 35 rendőr halálát okozta.
               
            
                  8.
               
               
                  
                     Abdul Aziz Abbasin (alias: Abdul Aziz Mahsud)
                  
                     Születési ideje: 1969. Születési helye: Sheykhan falu, Pirkowti térség, Orgun körzet, Paktika tartomány, Afganisztán. Egyéb információ: a) a Haqqani-hálózat egyik legfontosabb parancsnoka, közvetlenül Sirajuddin Jallaloudine Haqqani alá tartozik; b) 2010 elején a Paktika tartománybeli Orgun körzet tálib árnyékkormányzója; c) kiképzőtábort működtetett Paktika tartományban az Afganisztánon kívülről érkező harcosok számára; d) Afganisztánba irányuló fegyverszállításban is részt vett.
                  
                     Az ENSZ általi jegyzékbe vétel időpontja:2011.10.4.
                  
                     A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
                  
                  Abdul Aziz Abbasin a Haqqani-hálózat – a tálibokkal együttműködő militáns csoport – legfelsőbb parancsnokainak egyike; a hálózat a Pakisztán Szövetségi Irányítású Törzsi Területein található kelet-afganisztáni és észak-vazirisztáni központból működik. Abbasin 2010 eleje óta kap közvetlen parancsokat Sirajuddin Haqqanitól, aki Orgun körzet (Paktika tartomány, Afganisztán) tálib árnyékkormányzójává nevezte ki. Abbasin tálib harcosokból álló csoportot vezet, illetve segítséget nyújtott egy Paktika tartománybeli, külföldi harcosok kiképzésére szolgáló tábor működtetésében is. Abbasin afgán kormányerők számára ellátmányt szállító járművek elleni orvtámadásokban, továbbá Afganisztánba irányuló fegyverszállításban is részt vett.
               
            
                  9.
               
               
                  
                     Mohammed Qasim Mir Wali Khudai Rahim (alias:
                     a) Muhammad Qasim; b) Abdul Salam)
                  
                     Titulusa: hádzsi. Születési ideje: 1975 és 1976 között. Születési helye: a) Minar falu, Garmser körzet, Helmand tartomány, Afganisztán; b) Darvesán falu, Garmser körzet, Helmand tartomány. Állampolgársága: afgán. Nemzeti személyazonosító száma: a) afgán nemzeti személyazonosító igazolvány (tazkira) száma: 57388, kiállításának helye: Lashkar Gah körzet, Helmand tartomány, Afganisztán; b) tartózkodási engedély száma: 665, kiállításának helye: Ayno Maina, Kandahár tartomány, Afganisztán. Címe: a)Wesh, Spin Boldak körzet, Kandahár tartomány, Afganisztán; b)Safaar Bazaar, Garmser körzet, Helmand tartomány, Afganisztán; c)Sarafi Market, 5. emelet, 33-as szoba, Kandahár város, Kandahár tartomány, Afganisztán. Egyéb információ: a) a Rahat Ltd tulajdonosa; b) részt vesz a Talibán fegyverekkel – így például rögtönzött robbanószerkezetekkel (IED) – való ellátásában; c) 2012-ben letartóztatták és 2013 januárjában Afganisztánban tartották őrizetben; d) kapcsolatban áll a Rahat Ltd-vel.
                  
                     Az ENSZ általi jegyzékbe vétel időpontja: 2012.11.21.